Държавен вестник, бр. 99, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  99
Чл. 323н. (1) Всяко лице, което предоставя 
информация на съответния орган по чл. 323г, 
ал. 2 в хода на производството, посочва 
материалите, за които твърди, че съдържат 
производствена, търговска или друга защи­
тена от закон тайна и трябва да се смятат за 
поверителни. В тези случаи лицето мотивира 
твърденията си и предоставя същите материали 
и във вариант, в който са заличени данните, 
които смята за поверителни.
 (2) Проверяваното лице има право на дос­
тъп до всички доказателства, събрани в хода 
на проверката, с изключение на материалите, 
съдържащи производствена, търговска или 
друга защитена от закон тайна.
(3) Проверяваното лице има право да откаже 
даването на сведения, обяснения и пояснения 
при условията на чл. 48 от Административ­
нопроцесуалния кодекс, както и на чл. 40, 
параграфи 5 и 6 от Регламент (ЕС) 2022/2065. 
Чл. 323о. (1) В случай че в образуваното 
производство за установяване на нарушение 
на Регламент (ЕС) 2022/2065 има достатъчно 
данни за наличие на нарушение, в неотложни 
случаи, поради риск от сериозни и непопра­
вими вреди, съответният орган по чл. 323г, 
ал. 2 може да приложи незабавно мерките по 
чл. 51, параграф 2, буква „б“ и/или буква „д“ 
от Регламент (ЕС) 2022/2065.
(2) Мерките по чл. 51, параграф 2, буква 
„б“ и/или „д“ от Регламент (ЕС) 2022/2065 се 
прилагат във всеки момент в хода на произ­
водството с решение на съответния орган по 
чл. 323г, ал. 2, което подлежи на незабавно 
изпълнение.
(3) Решението по ал. 2 се обжалва пред Ад­
министративния съд – София област, по реда 
на Административнопроцесуалния кодекс в 
14-дневен срок от съобщаването. Обжалването 
на решението не спира неговото изпълнение.
Чл. 323п. (1) След приключването на 
проверката длъжностните лица по чл. 323в 
представят на съответния орган по чл. 323г, 
ал. 2 доклад.
(2) Председателят на съответния орган по 
чл. 323г, ал. 2 насрочва закрито заседание, на 
което органът може да:
1. даде задължителни указания за из­
вършване на допълнително проучване, като 
определи срок за тяхното изпълнение;
2. приеме доклада.
(3) В случаите по ал. 2, т. 1 длъжностните 
лица по чл. 323в извършват допълнителната 
проверка, за което представят доклад.
(4) Докладът се изпраща на проверяваното 
лице за представяне на становище в определен 
от съответния орган по чл. 323г, ал. 2 срок, 
но не по-кратък от един месец. Ако докладът 
съдържа производствена, търговска или друга 
защитена от закона тайна, същата се заличава.
(5) В срока по ал. 4 проверяваното лице 
има право на достъп до събраните матери­
али в хода на образуваното производство, с 
изключение на тези, които съдържат произ­
водствена, търговска или друга защитена от 
закон тайна.
Чл. 323р. (1) Доставчикът на посредни­
чески услуги може да предложи да поеме 
ангажименти съгласно чл. 51, параграф 2, 
буква „а“, предложение първо от Регламент 
(ЕС) 2022/2065.
(2) Съответният орган по чл. 323г, ал. 2 пуб­
ликува съобщение на таблото за обявления и 
на интернет страницата си, в което се съдържа 
обобщение на предмета на производството и 
на предложените ангажименти. В съобщение­
то се посочва срок, не по-дълъг от 30 дни от 
публикуването, в който заинтересованите лица 
могат да представят информация и становище 
във връзка с предложените ангажименти по 
изречение първо.
(3) След изтичането на срока по ал. 2 
съответният орган по чл. 323г, ал. 2 може да 
одобри с решение предложените ангажименти 
по ал. 1. В този случай съответният орган по 
чл. 323г, ал. 2 прекратява производството, без 
да установява наличие на нарушение. 
(4) С решението по ал. 3 съответният орган 
по чл. 323г, ал. 2 може да определи и срок на 
действие на одобрените ангажименти по ал. 3.
(5) Съответният орган по чл. 323г, ал. 2 
осъществява контрол по реда на тази глава 
за изпълнението на одобрените ангажименти 
по ал. 3.
(6) В срока по чл. 323ж, ал. 1 съответният 
орган по чл. 323г, ал. 2 може по искане или 
по своя инициатива да възобнови производ­
ството, прекратено по реда на ал. 3, когато:
1. настъпи промяна по отношение на ня­
кои от обстоятелствата, на които се основава 
решението по ал. 3;
2. доставчикът на посреднически услуги не 
изпълнява одобрените ангажименти по ал. 3;
3. се установи, че решението се основава 
на предоставена неточна, непълна или под­
веждаща информация.